section_heading: Iskoristivost
paragraph_text: Zbog dobre opremljenosti i naročito zbog raznolikosti terena (šume, livade, brda, vrtače, klanci...) „Eugen Kvaternik“ se spominje kao budući NATO-ov obučni centar. Moguća je i njegova komercijalizacija iznajmljivanjem stranim vojskama. Još i prije pristupanja Republike Hrvatske punopravnom članstvu u NATO-u, SAD su velikim sredstvima pridonosile modernizaciji i opremanju vježbališta. Prilikom obnove tim je sredstvima izgrađen i vodoopskrbni sustav ne samo za poligon nego i za Slunj i okolna naselja.